題大像
作者：王易簡
朝代：宋

paragraphs: □□未生時，先有此石巖。
一從下生已，□□□□□。
初發混沌竅，吐盡龍宮函。
嗟□□□□，巍坐當空嵌。
按足大地動，□□□魔芟。
丹青架樓閣，僅免苔蘚緘。
上方見頂相，下方仰裙衫。
誰如福智人，獨脫神鬼監。
龕燈集烟燿，天花墜雲銜。
我行豈不遥，迫此十口饞。
叩門覓津梁，忽臯大力帆。
善哉此方俗，不解走巫咸。
仰佛何拳拳，盥佛何摻摻。
靈石兆三生，神感浹至誠。
我出唁佛語，誰能知聖凡。